लक्ष्य का पीछा करने उतरी सेंट किट्स की शुरुआत बेहद खराब रही। कप्तान क्रिस गेल बिना खाता खोले 1 रन के स्कोर पर आउट हो गए। उनका खराब फॉर्म यहां भी बरकरार रहा। दूसरे विकेट के लिए डेवोन थॉमस (35 रन, 26 गेंद, 4 चौके, 1 छक्के) और रेसी वान डर डसेन (14 रन, 18 गेंद, 2 चौके) ने 43 रनों की साझेदारी कर पारी संभालने की कोशिश की लेकिन 44 के स्कोर पर दूसरा विकेट गिरने के बाद विकेटों की झड़ी लग गई। देखते ही देखते सेंट किट्स का स्कोर 16वें ओवर में 98/7 हो गया। पिछले मैच के हीरो एंटोन डेवसिच महज 6 रन बनाकर आउट हो गए। ब्रेंडन किंग ने 33 रनों की पारी खेली और बेन कटिंग 2 रन बनाकर आउट हुए। 8वें विकेट के लिए फेबियन एलेन (32 रन, 19 गेंद, 1 चौका, 3 छक्का) और कार्लोस ब्रैथवेट (16 रन, 14 गेंद, 1 चौका) ने 45 रनों की साझेदारी कर टीम को जीत दिलाने की भरसक कोशिश की लेकिन कामयाब नहीं हो सके।